OpenLLM-France/wikimedia huggingface dataset:
# Ar pec’het

| ◄ Ar Rogationo | Ar pec’het | Ar pec’hejo capital ► |
Ar pec’het en general eo violi al lezen. Dre ar guer a lezen e c’hententer ar pez en deus ordrenet Doue pe dreiz àn e-unan pe dre re all. Evel-se ar guer-se a gompren al lezen eternel peini eo ar volontez eternel a Zoue, peini a ordren conservi an urz naturel, hac a difen en troubli en fæçon ebet ; al lezen Naturel peini eo ar ræson gravet gant Doue en calon pep hini ; a lezen humæn, peini eo ar pez so ordrenet dre an Ilis, hac a henver lezen ecclesiastiq ; pe ar pez a so ordrenet dre ar puissanço eus an douar, hac a henver lezen civil. Violi al lezenno se eo pec’hi, rac an oll buissanç a deu digant Doue.
Ar pec’het a ignoranç eo pa ne ouser quet ar pez e voar obliget da c’hout. Ar pec’het a fragilite eo pa bec’her ep ober attantion, pe pa voar trainet gant un dentation violant. Ar pec’het a valiç eo an hini a gometer gant anaoudeguez e rer an drouc ; hanvet eo pec’het a enep ar Speret-Santel, an disesper, ar bresomption, combati ar virionez anaveet, evel an heretiquet, ar schismatiquet ; an anvi, an defaut a binigen hac an obstination a so pec’hejo a valiç, hac a enep ar Speret-Santel. Daou sort pec’het so : an originel ; peini eo pec’het Adam ; an actuel, peini eo an hini a gometomp ac’hanomp on-unan, hac a so veniel pe marvel. Dre sonch, dre goms, dre œuvr ha dre omission e c’heller pec’hi. Ar pec’het marvel a ro ar maro d’an ine, da laret eo, a briv an ine a c’hraç Doue peini eo e buez ; rac Doue ne màn quet en un ine coupabl a bec’het marvel, peini on rent ennemi da Doue, esclav d’an diaoul ha coupabl a boanio an Ifern.
Ar pec’het veniel na lem quet graç Doue, mæs e diminuí a ra, ha disposi d’ar pec’het marvel ; rei a ra d’an drouc-speret ners voarnomp, meritout a ra punition, temporel evit guir, mæs terrupl, eme sant Augustin.
1°. Pec’hi a rer dre sonch, pa gonsanter a galon d’an drouc, ha pa ve possubl ne ve quet cometet ; rac dre ar volontez e rer an drouc evel ar mad. Pec’hi a rer dre sonch, pa guemerer plijadur hа pa aretomp on speret volontаiramant er sonch fall, memes ep consanti d’an drouc.
2°. Pec’hi a rer dre goms, mar leverer un dra difennet gant Doue.
3°. Pec’hi a rer dre œuvr, pa rer ar pez so difennet.
4°. Pec’hi a rer dre omission, pa ne rer quet ar pez so gourc’hemenet. Non obstant ma ve an oll bec’hejo a enep Doue ha nîn on-unan, e c’heller laret gant an Theologianet penaus e heus pec’hejo directamant a enep Doue, en on enep on unan, hac a enep on nessàn.
Pec’hi a rer a enep Doue directamant, dre ar blasphem, an idolatri, an defaut a religion.
Pec’hi a rer a enep an nessàn directamant, dre al laëronci, an denonciation, ar fals testeni, ar muntr, ar mepris evit on zad hac on Superioret, an distraction, ar manq da ober an aluson.
Pec’hi a reomp directamant a enep dimp on-unan, dre ar gourmandis, an impurete, an diegui, etc. Ha me o ped, na anaveet jamæs ar pec’het muntrer un Doue hac on ine, nemet evit e evitàn evel brassàn drouc a so er bed. An oll a voar penaus ar pec’hejo a so comprenet en seiz chef pe e a henver capital, abalamour ma hint ar sourcen eus ar pec’hejo-all. Bremàn e comsomp aneze.
# Ar pardon

| ◄ Levr ar c’hras | Ar pardon | Ali ar Zalver ► |
"D’ar vro bell"
* 2.
* Doue bardon ar pec’hed.
* Bepred hep rebechou,
* Ar pec’her zo delivret
* Ganthan euz he zrougiou.
* Ober a ra an dra-ze
* Dre eun doare glorius,
* Dre he c’hras he drugarez
* He Vab santel Jesus.
* 3.
* Plegomp ’ta dirag Doue
* Ansavomp hon fec’hed,
* Gant keûz hag humilite
* Ma vefomp pardonet.
* Ha goude kaout ar pardon
* Tridal rai hor c’haloun
* Pa ez afomp dan envou
* Da veuli hon Aotrou.
# Ar paour kez den

| ◄ War an hent | Ar paour kez den |
* Anaout a ris anezan ; ar paour kez Den, gwechall,
* Dalc’hmad soublet e zellou, dalc’hmad e benn tenval ;
* War e izili krommet eur c’hoz tamm chupen rouz,
* Dreset piou oar ped kant gwech, debret gant an artouz.
* Kristen ne glevas morse a belec’h e teuas ;
* Kennebeut tostât autan den ebet ne gredas ;
* E unan-kaer, hep mignon, dindan eul lochen·zoul
* E veve ar paour kez Den, du-ze war aod Treboul.
* Ha pa deue da gwitat e loch eur wech bennak,
* Evit gwelet o tansal war gein ar mor ar vag,
* Ne vije sellet outan neuze nemet gant keuz,
* Hag ar vugale spounte rak e zellou a-dreuz !
* Daoust d’o c’halon da veza dinec’h ha direbech,
* Tud ar meaziou difizius a zonjas meur a wech
* E vije bet ar « Sorzer », pa c’hellent e anaout,
* O teuler e valloziou war o c’hezeg, o zaout !…
* Den ebet eus ar barrez ne zelle ken outan
* O kredi e tislounke ha malloziou ha tan ;
* En o spered gwriziennet eun hevelep kreden,
* An holl dud a bellaë diouz loch ar paour kez Den !
* D’ezan avad e plije, ’vel gwechall d’hor zent koz,
* Beza, liesa gwella, e-unan deiz ha noz.
* Me gred, gwelloc’h plijadur ne c’helle-hen tanvât
* Nemet pa wele an dud dioutan o pellât.
* Hogen eun deiz al lochen a jommas prennet kloz :
* Mouget edo ar vuez e korf an hini-koz,
* Hag ar c’henta a fizias mont ebarz an toull-ti,
* Her c’havas war eur c’holc’hed sklaset e izili…
* Ha tro-war-dro d’ar c’holc’hed, peziou gwenn ha melen,
* Aour hag arc’hant a ruilhe war leuren al lochen ;
* An hini a gredemp paour (n’eo ket ase eur vez ?)
* En doa dioueret pep tra ’vit diwal e zanvez !
* Keuz en doa bet emichans, rak goude oa kavet
* Eur c’hoz tammig paper ha warnan oa skrivet :
* « Kemerit, peorien gwirion, sammit peb a loden,
* Evit derc’hel koun bepred eus ar falz paour kez Den ! »
Spern-Gwenn.
# Ar paourkeaz Lanik

| ◄ Danz-Tro | Ar paourkeaz Lanik | Ar plac’h yaouank glac’haret  ► |
* 1.
* Me ’zo eur paour keaz den a zivar ar bed-ma,
* A zo enn eun exil euz ar re gruella,
* Didostet oll tud yaouank ha d’hoc’h me tiskouezo,
* An hent var behini am euz kerzet, ato.
* 2.
* Tremenet ao an de, ha digoued an noz :
* Hag a-benn na vo pell, teui an dud da repoz,
* Ha me paour-keaz Lanik e kornik ma jardin,
* N’ouzon ket petra gober pe gouelo pe c’hoarzin.
* 3.
* Me ’glev an estik kuz gant he vouez alaouret,
* ’zo kommanset da gana ’barz ar c’hoajou ku-zet,
* Hag ar merc’hied yaouank fur enn em rejouissa,
* tralalalalala, tridra, tridra, trala.
* ↑ Ao pour eo = est.
* ↑ Digoued pour digouezet = est arrivé, est venu.
* ↑ Gober pour ober = faire.
* ↑ Gouelo pour gouela = pleurer.
* ↑ Estik pour eostik = Rossignol.
* ↑ Merc’hied pour merc’hed = femmes.
# Trede-varnuguent Cantic. Var at mêmès sujet

Oberennoù damheñvel pe handelvoù all zo ivez, gwelout Un den touchet dre garantez ouc’h Jesus.
| ◄ Eil-varnuguent Cantic. Guers ar Bassion | Trede-varnuguent Cantic. Var at mêmès sujet | Pevare-varnuguent Cantic. Santimanchou ur guir Gristen è tal croas ar mission ► |
* Un den touchet dre garantez ouc’h Jesus
* Maro er Groas evit an den pec’heur,
* O ! emezan, va faut-me a so eürus,
* Pa he deus un Doue evit reparateur.
* Ha possubl ve, va Salver, ha va bues,
* E veac’h maro evit hor pec’hejou,
* Ha n’hor be quet ouzoc’h an anaoudègues
* A veritit dre ho mad-oberou !
* Sell, den mechant, staguet er groas e vemprou,
* E c’hoad scuillet evit dont d’as coalc’hi ;
* Sell peguement à boan hac à dourmanchou
* En deus souffret evit da saveteï.
* E dourmanchou ne dint quet cuzet ouzit,
* Dreizo ar mein zo bet en-em fraillet ;
* Hac èn ouy-je souffr quent evit da chounit ?
* Ha c’hoas e zout ingrat ounta bepret.
* Te vel maro an Doue en deus da groüet,
* Dre da grimou te zo bet e voureo,
* Ha c’hoas ne deo morse da galoun touchet ;
* Quent-se ne res nemet pec’hi bep tro.
* O ! va Jesus, grit eta, ni ho suppli,
* Ma vezo leunn hor c’haloun à regret,
* Rac ma zoump deut quen terrupl d’oc’h offanci,
* Ha ma zoump bet quer cris, en oc’h andret.
* Ar bed zo deut rac ho maro da grena ;
* Grit ma creno gant queüz hor c’halonou,
* Ha gant ar vein grit ma teuint d’en em ranna.
* Pa zoump, siouas ! quiriec d’ho tourmanchou.
* Cunduit pelloc’h, va Salver, hor c’hamejou,
* Pardounit deomp an amzer tremenet ;
* Na bermettit e tistroemp d’hor pec’hejou,
* Grit dre ho craç m’ho servichimp bepret.
* Fizyanç hon eus, va Doue, en ho madèles,
* P’oc’h eus quement anduret evidomp,
* Ne glasquit quen nemet ober trugares ;
* Ennoc’h eta ebquen e c’hesperomp.
* Evidoc’hu ebquen e c’habandounomp
* Vaniteou ar bed faos ha tromplus,
* Dec’hu ebquen, va Jesus, en-em roomp
* Dreizoc’h en Eê ra vezimp oll eurus.
# Ar C’hakouz

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar c’hakous (1846)
* Ar c’hakous (1867)
* Ar c’hakous (1883)
# Ar C'hilhog Koz

* Chê ! Hor paour kez kilhog a zo deut war an oad,
* Louedet e wiskamant, ha chilgamm war bep troad.
* E c’houzoug zo raouilhet, eman kollet e vouez :
* Ne ket kana ’ra ken, met kroana war e bouez ;
* Mez en deus, emichans, gant na vefe klevet ;
* E notennou skiltrus, siouaz, a zo devet.
* Hen gwechall krenv ha serz, nag ez eo dinerzet !
* Ar remm a zo warnan ; poan en deus o kerzet
* Da glask, er c’hoc’h-kezeg, an dilerc’hiou greun kerc’h ;
* Ar c’hamm kez aliez a vez Yann-Diwarlerc’h.
* Ha pa gav eur voueden war c’horre ar bern teil,
* Gant ar yer ’ve laeret ha kannet a bep eil !
* Bep abardaez e koll teir pe beder bluenn ;
* Eman hanter en noaz, morlivet e glipenn.
* E lost kaer rodellek hag a luc’he kement,
* A bluenn da bluenn ’zo strevet war an hent.
* O ya ! Hor c’hilhog koz a zo fallgalonet :
* N’eo mui, siouaz, nemet eur roue didronet.
* Gervel a ra an Ankou ; sonjit ! abaoue dec’h
* Zo digouezet aze, n’ouzer ket a belec’h,
* Eur c’hilhogig yaouank d’ober mestr en e di,
* Da c’houarn, en e lec’h, e yer, e sujidi !…
* — « Gra, koz kilhog koz, gra da destamant souden :
* Evit d’it beza treut, warc’hoaz e ri souben ! »
Eostig KERINEK.
# Ar Chaseer

Oberennoù damheñvel pe handelvoù all zo ivez, gwelout Disul vintin.
| ◄ Turzunel inkonsolab | Ar Chaseer | Chanson de Noces ► |
* Disul mintin ha pa savan
* O rein drein drein o ra la ri tra
* O rein drein drein la ri denno
* Da chibonez ar c’had e ienn ti ho ho
* Da chibonez ar c’had e ienn Ti ho ho ho
# Ar Chouanted

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar chouanted (1846)
* Ar chouanted (1867)
* Ar chouanted (1883)
# Ar C’habiten Bimbao

Histor fentus hag estlammus
                         mestr al laëron-Vor
Va zad-koz a oa ganet e Sant-Thégonek, el leac’h e oar an holl ar brezonek. Eur marvailler koz oa, Doue d’her pardono ! Rak maro eo eun tregont vla bennak a zo ! Marc’harid va c’hoar gosa, ha me, kerkent ma welemp hon tad-koz o vont da vutuna da doull an oaled, a leze pep c’hoari, vit mont da bedi anezan da gonta deomp eun histor vrao. O ia ! Kalz historiou a oa renket en e benn, ha penaoz ne vije ket a historiou e penn ar c’hemener brudeta a oa d’ar mare-ze e kanton Sant-Thégonek. Ouspenn ma ouie kalz kontadennou, e oa unan deuz ar re vrudeta er vro da vazvalanat. Gouzout a ree lakaat ar gaou da zont da wir evel ma karie, hag elumi a ree tan ar garantez e kalonou ar merc’hed yaouank ar re sklaseta.
Eun devez goanv, sonj am eus evel pa vije deac’h, an erc’h a goueze war an douar, ien oa ken a fraille ar vein ; va mamm a lavaraz da Varc’haridig ha d’in-me chom e toull an oaled, ha nompaz mont d’ar skol. Neuze an tad-koz a dennaz e ialc’h-vutun deuz e c’hodell, a lakeaz e gorn-pri en e veg, hag azezet etal an tan, a gomansaz d’eomp an histor-man.
* I. — Bugaleaj Bimbao
* II. — Potred al lestr neve
* III. — Ar bamboch kenta
* IV. — Eur gavaden
* V. — Eur veaj e Brest
* VI. — Eur c’helou mad !
* VII. — Ar veach hir
* VIII. — Paolik Lusifer
* IX. — Taoliou finessa c’hoariet da Baolik
* X. — Paolik adarre
# Ar Chapelet

| ◄ An Angelus | Ar Chapelet | Obero epad an deiz ► |
Ar chapelet eo an deirvet loden eus ar rosær. Ar Gredo a lerer voar ar Groas pe ar rosæn ; ar Bater voar ar c’hreunen vras goude ar rosæn ; teir Ave voar an teir greunen vian a so goude. Neuse e comancer ar c’henta dixenes dre ar Bater, ha dec Ave, Maria, voar ar greun bian, hac evels-se bete ma ve achu ar pempvet dixenes. En fin ar pempvet dixenes e tleer laret teir Ave, Maria, ar Bater hac ar Gredo evel er c’hommançamant. Mad eo ive laret ar Bater pe un de profundis evit an Anaon. Tri chapelet a bemp dixenes a so ur rosær. Pa lerer ar chapelet er fæçon ma teuomp d’e explica, e saluder ar Verc’hes c’huec’h gueich ha hanter-cant evel ma zeo bet saludet gant an Æl, hac on Salver a so meulet quen lies a veich. Un nombr bras a viraclo a so test penaus an [devo]tion eus ar chapelet a so ur voyen vad [da o]bteni graço mad Jesus ha re e Vam santel. [Ar v]oyen se a so facil ; rac n’on deus quet a [ezom] a gals a amser evit laret ur chapelet : en […]agi a eller, en laret a eller en ur guerzet ha [labo]urat, er goele memes mar domp incom[mod]et pe ep cousquet.
[Ar] Rosær a henver pseauter ar Verc’hes ; rac [levr] David a so composet a gant hanter-cant [psa]lm. Ar rosaer a gompren ive cant hanter-[can]t Ave, Maria. Epad ar rosær, pe ar chape[let], eo dleet songeal ha medita ar mysterio han-t er guentel. Bezàn so levro pere a goms en [an]tier a institution ar rosaer, eus e excellanç, |ha]c eus e avantaich. Ha ne d’ê quet mezus da [ur] c’hristen, surtout ma ne voar quet lenn, [ch]om ep cavet ha lavaret ar chapelet, devo[tio]n quen agreabl da Jesus ha Mari ?
# Chommit en ho klud !

| ◄ An Deliou en diskar-amzer | Chommit en ho klud ! | Meuleudi Bro-Leon ► |
Da Louis Ar Gall, Kervern.
* Bretoned, chommit en ho klud !
* Labourit parkeier ho tud ;
* Er measiou euz pinvidigez,
* Hag er c’heariou kalz dienez.
* Paotrezed, chommit en ho klud !
* Chommit e kichenik ho tud ;
* An danvad dous pell dioc’h he mamm
* Na zaleo ket da gaout lamm.
* Bugale, chommit en ho klud !
* Er c’heariou ez euz avel yud,
* A c’houez kalet e peb amzer
* War gorf hag ene ar skuber.
* Kenvroiz, chommit en ho klud,
* Chommit e karteriou ho tud ;
* Er measiou e kaver yec’hed,
* Peoc’h gwirion, frankiz, eurusded.
* Gallaoued, chommit en ho klud !
* Lezit didrouz eur boblad tud ;
* Ar Vretoned na c’hedont ken,
* Lezit he dra digant peb den !
# Chonget, christén, é varhuehet un dé

| ◄ Me grèd en dès Jesus | Chonget, christén, é varhuehet un dé | Me houér ret-vou merhuel ► |
* Chonget, christén, é varhuehet un dé,
* É hei hou corv de vreinein én ur bé,
* Hag é ridet ag en ouaid tinérran
* A baseu bras d’hou termén dehuéhan.
* É quis ul lair er marhue hun zrahissou,
* Ne houyamb quet pegours é arrihuou ;
* Ha doh-omb ol en ær e zou cuhet
* Eit m’hum zalhou peb-unan preparet.
* Quentéh ma vou, arlerh poénieu calet,
* A zoh hur horv hun inean dilouyet ;
* Quentéh, allas ! hemb gortoz ur momand,
* É vou galhuet guet Doué d’er jugemant.
* Azé é vou dirac hun deulegad
* Disoleit splann hag en droug hag er mad ;
* Pouiset e vou guet justiç hun œvreu,
* Hur fallanté avel hur vertuyeu.
* Lan a justiç, mæs nezé hemb truhé,
* Doué hur jugeou eid un éternité :
* Ag en ær-zé douguet vou hur santanç
* Ha d’hi zorrein ne vou mui espéranç.
* En dén cablus ag ur péhèd marhuel
* E vou taulet ér poénieu éternel ;
* Deustou d’er chif, d’er hæ ha d’en anquin,
* En tan vanjour ne varhuou birhuiquin.
* Ha ni e hel hemb en doujanç vrassan
* Hemb quin chongeal ér maleur spontussan,
* Ha chom hemb clah, dré er vrassan glahar
* Douçat hur juge ha distan é gounar.
* En dén santel e yei neoah é peah
* Étré divréh un Doué a vadeleah,
* E recompanç nezé guet larganté
* Ol er poénieu anduret ér vuhé.
* Trézein e hrei, gronnet ol a splandér,
* Eit mont d’en nean, en œvr ag en amzér :
* É creis er joé, é creis en eurustèd,
* Doué e dorrou é nan hag é séhèd.
* Chongeamb lies èl lehuiné hemb par
* E hrata Doué de biw-benac er hâr ;
* Labouramb ol aveid arrihue én nean,
* Dougamb hur hroéz ha salvamb hur inean.
* J. G.
# Chonj a vugaléah

| ◄ Rom | Chonj a vugaléah | Karanté er Vretonnèd doh ou bro ► |
* Ha chonj a hès-té, me hoér, ag hur bugaléah ?
* Ne mès ket mé ankoéhet en amzér-zé biskoah.
* Ne hanèuemb tra ér bed nameit hun inisen,
* Ha ne houyemb tra erbet meit larèt hur peden ;
* Hur peden é brehonek, de noz ha de vitin,
* Hun deornigheu é plêg ha ni ar hun deulin.
* D’hur chonj, ne oé tra ér bed ker kaër èl hun ilis ;
* Ha chapellik en Intron drès peb tra oé d’hur ghis ;
* Chapellik en Intronès, é péh léh é huélér
* Ur vam ghet hé hrouédurik, én hé dorn ur rosér.
* — Ha chonj a hès-té, me hoér, pe yemb hun deu kevret,
* Ghet mam, de Santès-Anna, er Santès benighet.
* Mam, deu vis kênt, a laré : ya, mar karet sentein,
* Me brenei d’oh boteu lair ha m’hou kasso ghet-n-ein ;
* Ghet-n-ein de Santès-Anna, de bedein eit hou tad.
* — Oh ! ya, sentus a vehemb ha gobérus, mam vad.
* — Ha chonj a hès-té, me hoér, ag hur moèreb Jannik ?
* Pe laré demb histoérieu, mud-oemb, ne sannemb grik.
* Hi a gonzé ag ur har, ag ur har lan a dan,
* A drezé, de noz, er vro, hag ar nehou Satan !
* Konzein a ré ag er ré a ya eit fal hobér,
* Peb sadorn noz ar er mor, harpet ar ou dantér.
* — Pe zé en han é taibremb étal en or hur hoén :
* Aveit stalein hur predik, n’hur boé ket kalz a boén.
* Ur mein hur boé eit kadoër, aveit taul hun deulin ;
* Ha leah douç gùennoh eid erh a ivemb é léh gùin.
* — Chonj a hès-té ag er brud, ag er brudik distér,
* A sàué a dal peb dor pen-d’er-ben ag er ghér.
* Hoarhein a remb a galon, oh ! ya, a galon vad ;
* Ha, ként monnet de gousket, é pedemb Doué hun tad.
* — Ha chonj a hès-té, me hoér, pe zisken el latin,
* É tès ghet chif de lemel ol me livreu ghet-n-ein.
* Chonj a mès ag en tauleu, en tauligheu bihan
* A hrès ghet a huialen ar ziskoé ha vrér Ian.
* Te laré : lausk, me Ianik, lausk te zictionnér,
* Ha béemb attàu èl aghent en hoérik hag er brér !
* Ha chonj a hès-té, me hoér, ag hur bugaléah ?
* Ne mès ket mé ankoéhet en amzér-zé biskoah.
# Chom er gêr (Ton nevez)

| ◄ En gortoz | Chom er gêr (Ton nevez) | Ar spilhen sanket er zoroc’hel ► |
Mouez ar vamm a zo mouez Doue !
| AR VERC’H I Kenavezo, va zad karet. Kuitât ar gêr zo em spered. E Pariz, ’ma an eürusded O c’hedal kalon ar merc’hed. II E lêc’h kaout dek real ar zizun O labourat ’vel eur gurun Aour hag arc’hant a c’hounezin Heb ober seurt nemet c’hoarzin. III Me a jencho va dilhad groz Va boutou ‘saout’ va c’hoëf ‘mam goz’ Me vô evel eun dimezel « Fin ’tailh, » evel eun durzunel. IV Em zreid vo ’r boutou ler melen, Eun tok seizennet var va fenn, Eur vantel voulouz war va choug, Eur c’helc’h aour en dro d’am gouzoug. | AN TAD I An eürusded du-ze kavet Selaou, paourkêz Janedik, Gant kalz daëlou a zo mesket ! Paourkez Janedik. II Aour hag arc’hant vez gounezet Selaou, paourkêz Janedik, Divar goust ar feiz, ar yec’hed. Paourkez Janedik. III Te vô evel eur « vorlarjez » Selaou paourkêz Janedik. Ha petra deui da c’houdevez ? Paourkez Janedik. IV Te vô henvel ouz eur marmouz, Selaou paourkez Janedik, Gant e gorf vil hag e fri louz. Paourkez Janedik. |
| V Me zilezo va brezoneg Da zistaga bommou galleg. Me gomzo flour ’vel eun intron Ha va « accent » a jencho ton. VI E lêc’h dour ha patatez fall Yod kerc’h, anduilh ha souben zall Me a zebro eun tamm boued fin Hag a evo ar gwella gwin VII Du-ze ’kavin al liberte Da dremen ar zul em giz-me, Me bourmeno va c’halite O c’haloupat a hed an de. VIII E lêc’h ofern ha gousperou Me a redo d’an ebatou Pa deui an noz me a zanso Ac’han ma teui an deiz en dro. IX N’ ran ket a van eus ho komzou, Ho klemmou nag hoc’h hirvoudou. Kenavô, tad, kenavô 'ta ! Mall bras am eus da gimiada. | V Gant da c’halleg a c’hiz nevez Selaou, paourkez Janedik, Te vô dismegans ar barrez. Paourkez Janedik. VI Hor bevans-ni zo dereat Selaou, paourkez Janedik, Da rei d’an den eur stomok mat. Paourkez Janedik. VII Ar zul eo dervez an Aotrou Selaou, paourkez Janedik, Evit maga hou eneou. Paourkez Janedik. VIII Ne ’z eus nemet ar merc’hed fall, Selaou, paourkez Janedik, A vale en noz da zansal. Paourkez Janedik. IX Pa vi êt kuit, piou a glozo Selaou, pourkez Janedik. Va daoulagad pa vin maro ? Paourkez Janedik. |
Selaouit an daou boz diveza-ma ! Ar Vretonez a zo skoet he c’halon hag a dro kein hiviziken da Bariz ha d’e holl vraoigou. Katellig he divije gounezet kalz oc’h ober eveldi.
| X Daoust petra dremen em ene Petra glevan, ô va Doue Eur vouez a zo ouz va gelver Hag a lavar d’in : « Chom er gêr! » XI Mouez va mamm a zo mouez Doue Ra vezo grêt e volonte O va zad kez, pardon, pardon Da veza rannet ho kalon. | X Te glev mouez da vamm benniget Selaou, paourkêz Janedik, A zo diskennet er vered. Paourkêz Janedik. XI Kalon eun tad, va merc’hig ker, Selaou, paourkêz Janedik, Da rei ar pardon a zo têr. Paourkez Janedik ! |
                                                       EUN TAOLEAD
# Chomit er gear ! (Dedi)

| Chomit er gear ! (Dedi) | Kerheol ► |
D’an Ao. Markiz an Estourbeillon, Rener bras kevredigez Broadel Breiz,
Kinnig doujus hag anaoudek.
* Bretoned, chomit en ho klud !
* Labourit parkeier ho tud ;
* Er measiou ’z eus pinvidigez,
* Hag er c’heariou kalz dienez.
* Merc’hedou, chomit en ho klud !
* Chomit e kichenik ho tud ;
* An danvadez pell dioc’h he mamm
* Ne zaleo ket da gaout lamm.
* Kenvroiz, chomit en ho klud.
* Chomit e karteriou ho tud !
* Er measiou e kaver yec’hed,
* Peoc’h gwirion, frankiz, eürusded.
* Klaoda ’r Prat
# Chonjeu ur Vam

| ◄ Telen en arvor | Chonjeu ur Vam | Er Moussik bihan ► |
* Ur vam, ar gavel hé hrouédur,
* Hé hrouédurik, a oé pignet ;
* Hi er sellé ghet plijadur :
* « Bràu-é, mé-hi, èl en Ælèt. »
* Digor a ra é zeulegad,
* É zeulegad, ha bras ha dû,
* Haval akerh doh ré é dad :
* Èl é dad, é ma gùen ha rû.
* Èl é dad, me mab em hâro ;
* Avel é dad, m’er hâr ehué.
* Oh ! naren, ne vou ket ér vro
* Moès quen eurus èl ma vein-mé.
* A pe yein d’en ilis d’en han,
* Me mab ar mem bréh me zougho :
* Kaëroh, a laro peb-unan,
* Crouédur n’en dès bet na ne vo.
* M’el lak idan goarn er Huérhiès ;
* Dalbéh é vo gusket é gùen.
* Kentéh èl ma kerho, liès
* M’en degasso d’en overen.
* Pe vou bras, m’el lako ér scol,
* Ér scol eit diskein el latin.
* Ean a zisco mui eid en ol ;
* Ha me yei eid er hurunein.
* Ghet-hou, a pe yein de valé,
* Me harpo mem bréh ar é vréh ;
* En eil a laro d’éguilé :
* Mam en dén youank-é honnéh !
# Ar en deùlin/Talbenn ar barzhaz

| ◄ | Talbenn ar barzhaz | Kentscrid  ► |
« Ach autrou doe so guir roe bet, receff ma requet en bet man,
Ma mir e pep lech oz pechet e grace meurbet an spered glan.
En bet ne deuz quet nemet poan, pan vezer aman ganet,
Ha cals a souzan hag a nech, allas ! dre an bech a pechet.
Dre cals azrec me az requet ez vezo cleuet ma peden... »
(Buhez Santez Nonn, p. 16, Peden Nonita.)